Uredba Komisije (ES) št. 333/2004

z dne 26. februarja 2004

o odstopanju za leto 2004 od Uredbe (ES) št. 1898/97 o upravljanju tarifnih kvot za prašičje meso iz Bolgarije in Romunije

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1] ter zlasti členov 8(2) in 11(1) in drugega odstavka člena 22 Uredbe,

ob upoštevanju Sklepa Sveta 2003/286/ES z dne 8. aprila 2003 o sklenitvi protokola o prilagoditvi trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi zaradi upoštevanja izida pogajanj med pogodbenicama o novih obojestranskih kmetijskih koncesijah [2] in zlasti člena 3(2) Sklepa,

ob upoštevanju Sklepa Sveta 2003/18/ES z dne 19. decembra 2002 o sklenitvi protokola o prilagoditvi trgovinskih vidikov Evropskega sporazuma o pridružitvi med Evropskimi skupnostmi in njihovimi državami članicami na eni strani ter Romunijo na drugi zaradi upoštevanja izida pogajanj med pogodbenicama o novih obojestranskih kmetijskih koncesijah [3] in zlasti člena 3(2) Sklepa,

ob upoštevanju naslednjega:

(1) S pristopom Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji 1. maja 2004 bi morale te države postati upravičene do tarifnih kvot, predvidenih po režimih iz sklepov 2003/18/ES in 2003/286/ES pod poštenimi pogoji v primerjavi s tistimi, ki se uporabljajo za obstoječe države članice. Gospodarski subjekti v teh državah morajo torej imeti možnost, da ob pristopu v celoti sodelujejo pri teh kvotah.

(2) Da pred 1. majem 2004 in po njem ne bi bilo motenj na trgu, mora biti časovni razpored za tranše, predvidene za leto 2004 z Uredbo Komisije (ES) št. 1898/97 z dne 29. septembra 1997 o določitvi pravil za uporabo režimov v sektorju prašičjega mesa po evropskih sporazumih z Bolgarijo, Češko republiko, Slovaško, Romunijo, Poljsko in Madžarsko [4] spremenjen, dodelitev količin pa prilagojena brez spreminjanja skupnih količin, predvidenih v sklepih 2003/286/ES in 2003/18/ES. Prav tako je treba spremeniti rok za oddajo zahtevkov.

(3) Zato je za leto 2004 treba spremeniti in prilagoditi ukrepe, določene v členih 2 in 4(1) Uredbe (ES) št. 1898/97.

(4) Ukrepi, predvideni s to uredbo, so v skladu z mnenjem Upravljalnega odbora za prašičje meso –

SPREJELA NASLEDNJO UREDBO:

Člen 1

1. Z odstopanjem od člena 2 Uredbe (ES) št. 1898/97 se količine, določene v delih E in F Priloge I k tej uredbi za obdobje od 1. aprila do 30. junija 2004, porazdelijo:

(a) 8 % v obdobju od 1. do 30. aprila 2004;

(b) 17 % v obdobju od 1. maja do 30. junija 2004.

2. Z odstopanjem od člena 4(1) Uredbe (ES) št. 1898/97 se zahtevki za dovoljenja za proizvode iz delov E in F Priloge I k tej uredbi za obdobje od 1. maja do 30. junija 2004 vlagajo v prvih sedmih dneh maja.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. aprila do 30. junija 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. februarja 2004

Za Komisijo

Franz Fischler

Član Komisije

[1] UL L 282, 1.11.1975, str. 1. Uredba, nazadnje spremenjena z Uredbo (ES) št. 1365/2000 (UL L 156, 29.6.2000, str. 5).

[2] UL L 102, 24.4.2003, str. 60.

[3] UL L 8, 14.1.2003, str. 18.

[4] UL L 267, 30.9.1997, str. 58. Uredba, nazadnje spremenjena z Uredbo (ES) št. 1467/2003 (UL L 210, 20.8.2003, str. 11).

--------------------------------------------------